title: Az Európai Parlament és a Tanács (EU) 2019/2177 irányelve (2019. december 18.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK irányelv (Szolvencia II.), a pénzügyi eszközök piacairól szóló 2014/65/EU irányelv és a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről szóló (EU) 2015/849 irányelv módosításáról (EGT-vonatkozású szöveg)

text:
                  27.12.2019

                  HU

                  Az Európai Unió Hivatalos Lapja

                  L 334/155

         AZ EURÓPAI PARLAMENT ÉS A TANÁCS (EU) 2019/2177 IRÁNYELVE
         (2019. december 18.)
         a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK irányelv (Szolvencia II.), a pénzügyi eszközök piacairól szóló 2014/65/EU irányelv és a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről szóló (EU) 2015/849 irányelv módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 53. cikke (1) bekezdésére és 62. cikkére,
         tekintettel az Európai Bizottság javaslatára,
         a jogalkotási aktus tervezet nemzeti parlamenteknek való megküldését követően,
         tekintettel az Európai Központi Bank véleményére (1),
         tekintettel az Európai Gazdasági és Szociális Bizottság véleményére (2),
         rendes jogalkotási eljárás keretében (3),
         mivel:

                     (1)

                     A 2014/65/EU európai parlamenti és tanácsi irányelv (4) megteremti az adatszolgáltatókra vonatkozó szabályozási keretet és előírja a kereskedés utáni adatszolgáltatók számára, hogy jóváhagyott közzétételi mechanizmusként (APA) legyenek engedélyezve. Emellett az összesítettadat-szolgáltatónak (CTP) a 2014/65/EU irányelvvel összhangban összesített kereskedési adatokat kell szolgáltatnia a mind a részvényjellegű, mind a nem részvényjellegű instrumentumokkal az Unió egészében folytatott minden kereskedésre vonatkozóan. A 2014/65/EU irányelv továbbá formalizálja az illetékes hatóságoknak történő ügyletjelentés csatornáit azzal, hogy előírja, hogy a pénzügyi vállalkozások nevében jelentést tevő harmadik félnek jóváhagyott jelentési mechanizmusként (ARM) engedélyezettnek kell lennie.

                     (2)

                     A kereskedési adatoknak és az ilyen adatok kezelésének és szolgáltatásának a minősége, beleértve a határokon átnyúló adatkezelést és -szolgáltatást is, kiemelkedően fontos a 600/2014/EU európai parlamenti és tanácsi rendelet (5) fő célja, azaz a pénzügyi piacok átláthatóságának fokozása szempontjából. Pontos kereskedési adatok birtokában a felhasználók átfogó képet alkothatnak az Unió pénzügyi piacain folyó kereskedési tevékenységről, az illetékes hatóságok számára pedig ezen adatok pontos és átfogó információkat biztosítanak a vonatkozó ügyletekről. Tekintettel az adatkezelés határokon átnyúló dimenziójára, az adatokkal kapcsolatos hatáskörök összevonása által jelentett – többek között lehetséges méretgazdaságossági – előnyökre, valamint a felügyeleti gyakorlatok esetleges eltéréseinek a kereskedési adatok minőségére és az adatszolgáltatók feladataira gyakorolt káros hatására, helyénvaló az adatszolgáltatók – kivéve a 600/2014/EU rendelet szerinti eltérés alá tartozó ARM-eket és APA-kat – engedélyezését és felügyeletét, valamint az adatgyűjtési hatásköröket áthelyezni az illetékes hatóságoktól az 1095/2010/EU európai parlamenti és tanácsi rendelettel (6) létrehozott európai felügyeleti hatósághoz (Európai Értékpapírpiaci Hatóság) (ESMA).

                     (3)

                     Ezen hatáskörök következetes áthelyezésének megvalósítása érdekében helyénvaló törölni az adatszolgáltatók működési követelményeire és az illetékes hatóságoknak az adatszolgáltatókkal kapcsolatos hatásköreire vonatkozóan a 2014/65/EU irányelvben meghatározott rendelkezéseket, és ezeket a rendelkezéseket a 600/2014/EU rendeletbe foglalni.

                     (4)

                     Az adatszolgáltatók – kivéve a 600/2014/EU rendelet szerinti eltérés alá tartozó ARM-eket és APA-kat – engedélyezésének és felügyeletének az ESMA-hoz való áthelyezése összhangban áll az ESMA feladataival. Konkrétabban az adatgyűjtési hatásköröknek, az engedélyezésnek és a felügyeletnek az illetékes hatóságoktól az ESMA-ra való átruházása elősegíti az ESMA által a 600/2014/EU rendelet alapján végzett egyéb feladatok – mint például a piacmonitoring, az ideiglenes beavatkozási hatáskör és pozíciómenedzselési hatáskör – teljesítését, valamint biztosítja a kereskedés előtti és kereskedés utáni átláthatósági követelményeknek való következetes megfelelést.

                     (5)

                     A 2009/138/EK európai parlamenti és tanácsi irányelv (7) úgy rendelkezik, hogy a szavatolótőke-szükséglet kockázatorientált megközelítésével összhangban bizonyos körülmények között lehetséges a biztosítók és viszontbiztosítók, valamint csoportok számára, hogy a standard formula helyett belső modelleket használjanak az említett szükséglet kiszámításához.

                     (6)

                     A 2009/138/EK irányelv egy országspecifikus elemet határoz meg a volatilitási korrekció tekintetében. Annak biztosítása érdekében, hogy ez az országspecifikus elem hatékonyan mérsékelje az adott országban az állampapír-hozamfelár túlzott hatásait, az országspecifikus elem aktiválása céljából megfelelő küszöbértéket kell megállapítani az országra vonatkozó, kockázathoz igazított kamatkülönbözet tekintetében.

                     (7)

                     A határokon átnyúló biztosítási tevékenységek bővülésére tekintettel fokozni kell az uniós jognak a határokon átnyúló biztosítási tevékenységek eseteiben – különösen a korai szakaszban – történő konvergens alkalmazását. Ennek érdekében meg kell erősíteni a felügyeleti hatóságok és az 1094/2010/EU európai parlamenti és tanácsi rendelettel (8) létrehozott európai felügyeleti hatóság (EIOPA) közötti információcserét és együttműködést. Így különösen, értesítési követelményeket kell meghatározni a jelentős, határokon átnyúló biztosítási tevékenységek és a válsághelyzetek esetére, valamint meg kell határozni az együttműködési fórumok olyan helyzetekben történő létrehozásának feltételeit, amikor a határokon átnyúló, előrelátható biztosítási tevékenység jelentős. Azt, hogy a határokon átnyúló, biztosítási tevékenység jelentős-e, a következők vonatkozásában kell értékelni: a biztosítónak a fogadó tagállamban jegyzett éves bruttó díjbevétele a teljes éves bruttó díjbevételéhez viszonyítva, a fogadó tagállamban a szerződők védelmére gyakorolt hatás, valamint a vonatkozó biztosító fióktelepei vagy tevékenysége által a szolgáltatásnyújtás szabadsága tekintetében a fogadó tagállam piacára gyakorolt hatás. Az együttműködési fórumok hatékony eszközei a felügyeleti hatóságok közötti megerősített és kellő időben történő együttműködésnek, és ezáltal a fogyasztóvédelem fokozásának. Mindazonáltal az engedélyezésre, a felügyeletre és a végrehajtásra vonatkozó döntési hatásköröknek továbbra is a székhely szerinti tagállam felügyeleti hatóságánál kell maradniuk.

                     (8)

                     Az EIOPA-nak együttműködési fórumokat kell létrehoznia és koordinálnia, amennyiben a határokon átnyúló biztosítási tevékenység a fogadó tagállam piacának vonatkozásában jelentős és szoros együttműködést igényel a székhely szerinti tagállam és a fogadó tagállam felügyeleti hatóságai között, különösen abban az esetben, ha fennáll annak a kockázata, hogy egy biztosító a szerződők és harmadik felek hátrányára pénzügyi nehézségekbe kerül.

                     (9)

                     Az európai biztosítás- és foglalkoztatói nyugdíj-felügyeletek bizottsága (CEIOPS) EIOPA általi felváltásának figyelembevétele érdekében a 2009/138/EK irányelvben a CEIOPS-ra való hivatkozásokat törölni kell.

                     (10)

                     Az 1093/2010/EU európai parlamenti és tanácsi rendelet (9) módosításai nyomán az említett rendelettel létrehozott európai felügyeleti hatóság (Európai Bankhatóság) (EBH) új szerepet kap a pénzügyi rendszerek pénzmosás vagy terrorizmusfinanszírozás céljára való felhasználásának megelőzésében, és az (EU) 2015/849 európai parlamenti és tanácsi irányelvet (10) a későbbiekben ennek megfelelően módosítani kell.

                     (11)

                     A 2009/138/EK, a 2014/65/EU és az (EU) 2015/849 irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2014/65/EU irányelv módosításai
            A 2014/65/EU irányelv a következőképpen módosul:

                        1.

                        Az 1. cikk a következőképpen módosul:

                                    a)

                                    az (1) bekezdés helyébe a következő szöveg lép:

                                       „(1)   Ez az irányelv a befektetési vállalkozásokra, a piacműködtetőkre, valamint az Unión belül fióktelep létesítése révén befektetési szolgáltatásokat nyújtó vagy befektetési tevékenységet végző harmadik országbeli vállalkozásokra alkalmazandó.”;

                                    b)

                                    a (2) bekezdésben a d) pontot el kell hagyni.

                        2.

                        A 4. cikk (1) bekezdése a következőképpen módosul:

                                    a)

                                    a 36. és a 37. pont helyébe a következő szöveg lép:

                                                „(36)

                                                »vezető testület«: valamely befektetési vállalkozásnak, piacműködtetőnek vagy a 600/2014/EU rendelet 2. cikke (1) bekezdésének 36a. pontjában meghatározott adatszolgáltatónak a nemzeti joggal összhangban kinevezett testülete vagy testületei, amely(ek) jogosult(ak) a szervezet stratégiájának, céljainak és általános irányításának a meghatározására, és amely(ek) felügyeli(k) és ellenőrzi(k) a vezetői döntéshozatalt, és amely(ek) magában foglalja/foglalják azokat a személyeket is, akik a szervezet üzleti tevékenységét ténylegesen irányítják.
                                                Amikor ezen irányelv a vezető testületre hivatkozik és a nemzeti jog szerint a vezető testület ügyvezetői és felügyeleti funkcióit eltérő testületekre vagy egyetlen testületen belül eltérő tagokra bízzák, a tagállam a nemzeti jog szerint azonosítja a felelős testületeket vagy a vezető testület felelős tagjait, kivéve, ha ezen irányelv eltérően rendelkezik;

                                                37.

                                                »felső vezetés«: a befektetési vállalkozásnál, piacműködtetőnél vagy a 600/2014/EU rendelet 2. cikke (1) bekezdésének 36a. pontjában meghatározott adatszolgáltatónál vezetői feladatot ellátó azon természetes személyek, akik a szervezet mindennapi vezetéséért felelősek és a vezető testület előtt elszámoltathatóak, ideértve a szolgáltatások és termékek ügyfeleknek történő, a vállalkozás és személyzete által végzett forgalmazását érintő szabályozások végrehajtását;”;

                                    b)

                                    az 52., az 53., az 54. pontot, az 55. pont c) alpontját és a 63. pontot el kell hagyni.

                        3.

                        A 22. cikk a következő bekezdéssel egészül ki:
                        „A tagállamok biztosítják, hogy az illetékes hatóságok – amennyiben ők felelnek valamely, a 600/2014/EU rendelet 2. cikke (1) bekezdésének 34. pontjában meghatározott és az említett rendelet 2. cikkének (3) bekezdése szerinti eltérés alá tartozó jóváhagyott közzétételi mechanizmus (APA) és valamely, a 600/2014/EU rendelet 2. cikke (1) bekezdésének 36. pontjában meghatározott és az említett rendelet 2. cikkének (3) bekezdése szerinti eltérés alá tartozó, jóváhagyott jelentési mechanizmus (ARM) tevékenységeinek engedélyezéséért és felügyeletéért – ellenőrizzék az adott APA vagy ARM tevékenységeit oly módon, hogy értékelhessék az említett rendeletben meghatározott működési feltételeknek való megfelelést. A tagállamok biztosítják, hogy a megfelelő intézkedések rendelkezésre álljanak az illetékes hatóságaik számára ahhoz, hogy megszerezzék a szükséges információt az APA-k és ARM-ek e kötelezettségeknek való megfelelése értékeléséhez.”

                        4.

                        Az V. címet el kell hagyni.

                        5.

                        A 70. cikk a következőképpen módosul:

                                    a)

                                    a (3) bekezdés a következőképpen módosul:

                                                i.

                                                az a) pont xxxvii–xxxx. pontját el kell hagyni;

                                                ii.

                                                a b) pontban a következő pont kerül beillesztésre:

                                                            „xxa.

                                                            27f. cikk (1), (2) és (3) bekezdés, 27g. cikk (1)–(5) bekezdés és 27i. cikk (1)–(4) bekezdés, amennyiben az APA vagy az ARM a 2. cikk (3) bekezdés szerinti eltérés alá tartozik;”

                                    b)

                                    a (4) bekezdés a) és b) pontja helyébe a következő szöveg lép:

                                                „a)

                                                ezen irányelv 5. cikke vagy 6. cikkének (2) bekezdése vagy 34., 35., 39. vagy 44. cikke; vagy

                                                b)

                                                a 600/2014/EU rendelet 7. cikke (1) bekezdésének harmadik mondata vagy az említett rendelet 11. cikkének (1) bekezdése, és – amennyiben az APA vagy az ARM az említett rendelet 2. cikkének (3) bekezdése szerinti eltérés alá tartozik – az említett rendelet 27b. cikke.”;

                                    c)

                                    a (6) bekezdés c) pontja helyébe a következő szöveg lép:

                                                „c)

                                                befektetési vállalkozás, MTF vagy OTF üzemeltetésére felhatalmazott piacműködtető vagy szabályozott piac esetében az intézmény engedélyének visszavonása vagy felfüggesztése ezen irányelv 8. és 43. cikkével összhangban, és – amennyiben az APA vagy az ARM a 600/2014/EU rendelet 2. cikkének (3) bekezdése szerinti eltérés alá tartozik – az engedély visszavonása vagy felfüggesztése az említett rendelet 27e. cikkével összhangban;”

                        6.

                        A 71. cikk (6) bekezdése helyébe a következő szöveg lép:

                           „(6)   Amennyiben a közzétett büntetőjogi vagy közigazgatási szankciók egy az ezen irányelvnek megfelelően engedélyezett befektetési vállalkozásra, piacműködtetőre, befektetési szolgáltatás és tevékenység, illetve kiegészítő szolgáltatások kapcsán hitelintézetre, valamint harmadik országok fiókirodáira, vagy valamely, a 600/2014/EU rendelettel összhangban engedélyezett és az említett rendelet 2. cikkének (3) bekezdése szerinti eltérés alá tartozó APA-ra vagy ARM-ra vonatkoznak, az ESMA a megfelelő nyilvántartásában hivatkozást tüntet fel a közzétett szankcióra.”

                        7.

                        A 77. cikk (1) bekezdése első albekezdésének bevezető mondata helyébe a következő szöveg lép:
                        „A tagállamok legalább azt megkövetelik, hogy bármely feljogosított személy, aki a 2006/43/EK európai parlamenti és tanácsi irányelv (*1) alapján valamely befektetési vállalkozás, szabályozott piac, vagy a 600/2014/EU rendelettel összhangban engedélyezett és az említett rendelet 2. cikkének (3) bekezdése szerinti eltérés alá tartozó APA vagy ARM számára a 2013/34/EU irányelv 34. cikkében vagy a 2009/65/EK irányelv 73. cikkében meghatározott feladatot, vagy bármely más, törvény által előírt feladatot lát el, legyen köteles az illetékes hatóságoknak azonnal beszámolni minden olyan tényről, illetve az ilyen vállalkozást érintő határozatról, amelyről az ilyen személy feladatai ellátása során tudomást szerez, és amely várhatóan:

                           (*1)  Az Európai Parlament és a Tanács 2006/43/EK irányelve (2006. május 17.) az éves és összevont (konszolidált) éves beszámolók jog szerinti könyvvizsgálatáról, a 78/660/EGK és a 83/349/EGK tanácsi irányelv módosításáról, valamint a 84/253/EGK tanácsi irányelv hatályon kívül helyezéséről (HL L 157., 2006.6.9., 87. o.).”"

                        8.

                        A 89. cikk a következőképpen módosul:

                                    a)

                                    a (2) és a (3) bekezdés helyébe a következő szöveg lép:

                                       „(2)   A Bizottságnak a 2. cikk (3) bekezdésében, a 4. cikk (1) bekezdése 2. pontjának második albekezdésében, a 4. cikk (2) bekezdésében, a 13. cikk (1) bekezdésében, a 16. cikk (12) bekezdésében, a 23. cikk (4) bekezdésében, a 24. cikk (13) bekezdésében, a 25. cikk (8) bekezdésében, a 27. cikk (9) bekezdésében, a 28. cikk (3) bekezdésében, a 30. cikk (5) bekezdésében, a 31. cikk (4) bekezdésében, a 32. cikk (4) bekezdésében, a 33. cikk (8) bekezdésében, az 52. cikk (4) bekezdésében, az 54. cikk (4) bekezdésében, az 58. cikk (6) bekezdésében és a 79. cikk (8) bekezdésében említett, felhatalmazáson alapuló jogi aktus elfogadására vonatkozó felhatalmazásai határozatlan időre szólnak, 2014. július 2-től kezdődő hatállyal.

                                       (3)   Az Európai Parlament vagy a Tanács bármikor visszavonhatja a 2. cikk (3) bekezdésében, a 4. cikk (1) bekezdése 2. pontjának második albekezdésében, a 4. cikk (2) bekezdésében, a 13. cikk (1) bekezdésében, a 16. cikk (12) bekezdésében, a 23. cikk (4) bekezdésében, a 24. cikk (13) bekezdésében, a 25. cikk (8) bekezdésében, a 27. cikk (9) bekezdésében, a 28. cikk (3) bekezdésében, a 30. cikk (5) bekezdésében, a 31. cikk (4) bekezdésében, a 32. cikk (4) bekezdésében, a 33. cikk (8) bekezdésében, az 52. cikk (4) bekezdésében, az 54. cikk (4) bekezdésében, az 58. cikk (6) bekezdésében és a 79. cikk (8) bekezdésében említett felhatalmazásokat. A visszavonásról szóló határozat megszünteti az abban meghatározott felhatalmazást. A határozat az Európai Unió Hivatalos Lapjában való kihirdetését követő napon, vagy a benne megjelölt későbbi időpontban lép hatályba. A határozat nem érinti a már hatályban lévő, felhatalmazáson alapuló jogi aktusok érvényességét.”;

                                    b)

                                    az (5) bekezdés helyébe a következő szöveg lép:

                                       „(5)   A 2. cikk (3) bekezdése, a 4. cikk (1) bekezdése 2. pontjának második albekezdése, a 4. cikk (2) bekezdése, a 13. cikk (1) bekezdése, a 16. cikk (12) bekezdése, a 23. cikk (4) bekezdése, a 24. cikk (13) bekezdése, a 25. cikk (8) bekezdése, a 27. cikk (9) bekezdése, a 28. cikk (3) bekezdése, a 30. cikk (5) bekezdése, a 31. cikk (4) bekezdése, a 32. cikk (4) bekezdése, a 33. cikk (8) bekezdése, az 52. cikk (4) bekezdése, az 54. cikk (4) bekezdése, az 58. cikk (6) bekezdése és a 79. cikk (8) bekezdése értelmében elfogadott, felhatalmazáson alapuló jogi aktus csak akkor lép hatályba, ha az Európai Parlamentnek és a Tanácsnak a jogi aktusról való értesítését követő három hónapon belül sem az Európai Parlament, sem a Tanács nem emelt ellene kifogást, illetve ha az említett időtartam lejártát megelőzően mind az Európai Parlament, mind a Tanács arról tájékoztatta a Bizottságot, hogy nem fog kifogást emelni. Az Európai Parlament vagy a Tanács kezdeményezésére ez az időtartam három hónappal meghosszabbodik.”

                        9.

                        A 90. cikk (2) és (3) bekezdését el kell hagyni.

                        10.

                        A 93. cikk (1) bekezdése második albekezdésének helyébe a következő szöveg lép:
                        „A tagállamok ezeket az intézkedéseket 2018. január 3-tól alkalmazzák.”

                        11.

                        Az I. melléklet D. szakaszát el kell hagyni.

            2. cikk
            A 2009/138/EK irányelv módosításai
            A 2009/138/EK irányelv a következőképpen módosul:

                        1.

                        A 77d. cikk (4) bekezdése első mondatának helyébe a következő szöveg lép:
                        „Valamennyi vonatkozó ország esetében a (3) bekezdésben említett, kockázatmentes hozamgörbére alkalmazandó volatilitási korrekciót az adott ország pénznemére vonatkozóan – a 65 %-os tényező alkalmazása előtt – növelni kell az országra vonatkozó, kockázathoz igazított kamatkülönbözet és a kockázathoz igazított árfolyam-különbözet kétszerese közötti különbséggel, amennyiben ez a különbség pozitív, és az országra vonatkozó, kockázathoz igazított kamatkülönbözet 85 bázispontnál nagyobb.”

                        2.

                        A 112. cikkben a következő bekezdés kerül beillesztésre:

                           „(3a)   A felügyeleti hatóságoknak az 1094/2010/EU rendelet 35. cikke (1) bekezdésének megfelelően tájékoztatniuk kell az EIOPA-t a belső modell alkalmazása vagy módosítása iránti minden kérelemről. Egy vagy több érintett felügyeleti hatóság kérésére az EIOPA technikai segítséget nyújthat a segítséget kérő felügyeleti hatóság vagy hatóságok számára az említett rendelet 8. cikke (1) bekezdése b) pontja alapján a kérelemről való döntéssel kapcsolatban.”

                        3.

                        Az I. cím VIII. fejezete a 152. cikk után a következő szakasszal egészül ki:

                           „2A. Szakasz

                              Értesítés és együttműködési fórumok

                           152a. cikk
                           Értesítés

                              (1)   Amennyiben a székhely szerinti tagállam felügyeleti hatósága olyan biztosítót vagy viszontbiztosítót kíván engedélyezni, amely üzleti terve szerint tevékenységeinek egy részét a szolgáltatásnyújtás vagy letelepedés szabadsága alapján egy másik tagállamban fogja végezni, és amennyiben az említett üzleti tervből az is látszik, hogy e tevékenységek vélhetően jelentőséggel bírnak majd a fogadó tagállam piaca szempontjából, a székhely szerinti tagállam felügyeleti hatóságának értesítenie kell erről az EIOPA-t és az érintett fogadó tagállam felügyeleti hatóságát.

                              (2)   A székhely szerinti tagállam felügyeleti hatóságának– az (1) bekezdésben előírt értesítésen túlmenően – értesítenie kell az EIOPA-t és az érintett fogadó tagállam felügyeleti hatóságát, amennyiben romló pénzügyi helyzetet vagy egyéb felmerülő kockázatot állapít meg az olyan tevékenységeket végző biztosítók vagy viszontbiztosítók esetében, amelyek a szolgáltatásnyújtás vagy a letelepedés szabadságán alapulnak, és amelyek határokon átnyúló hatással bírhatnak. A fogadó tagállam felügyeleti hatósága ezenkívül értesítheti az érintett székhely szerinti tagállam felügyeleti hatóságát, amennyiben súlyos és megalapozott aggályai merülnek fel a fogyasztóvédelemmel kapcsolatban. A felügyeleti hatóságok az EIOPA elé utalhatják az ügyet és kérhetik annak segítségét, amennyiben nem találnak kétoldalú megoldást.

                              (3)   Az (1) és a (2) bekezdésben említett értesítéseknek kellően részletesnek kell lenniük ahhoz, hogy lehetővé tegyék a megfelelő értékelést.

                              (4)   Az (1) és a (2) bekezdésben említett értesítések nem érintik a székhely szerinti tagállam és a fogadó tagállam felügyeleti hatóságaira az ezen irányelvben ruházott felügyeleti megbízatást.

                           152a. cikk
                           Együttműködési fórumok

                              (1)   Az EIOPA a szerződőkre gyakorolt negatív hatásokra vonatkozó megalapozott aggályok felmerülése esetén saját kezdeményezésére vagy egy vagy több érintett felügyeleti hatóság kérésére együttműködési fórumot hozhat létre és koordinálhat az érintett felügyeleti hatóságok közötti információcsere megerősítése és együttműködés fokozása érdekében, amennyiben egy biztosító vagy viszontbiztosító olyan tevékenységeket végez vagy kíván végezni, amelyek a szolgáltatásnyújtás vagy letelepedés szabadságán alapulnak, és amennyiben:

                                          a)

                                          e tevékenységek jelentőséggel bírnak a fogadó tagállam piaca szempontjából;

                                          b)

                                          a székhely szerinti tagállam felügyeleti hatósága a pénzügyi helyzet romlása vagy egyéb felmerülő kockázatok miatt a 152a. cikk (2) bekezdése szerinti értesítést tett; vagy

                                          c)

                                          az ügyet a 152a. cikk (2) bekezdésének megfelelően az EIOPA elé utalták.

                              (2)   Az (1) bekezdés nem érinti az érintett felügyeleti hatóságoknak az együttműködési fórumok abban az esetben történő létrehozására irányuló jogát, ha azzal mindannyian egyetértenek.

                              (3)   Az együttműködési fórumoknak az (1) és a (2) bekezdés szerinti létrehozása nem érinti a székhely szerinti tagállam és a fogadó tagállam felügyeleti hatóságaira ezen irányelvben ruházott felügyeleti megbízatást.

                              (4)   Az 1094/2010/EU rendelet 35. cikkének sérelme nélkül, az érintett felügyeleti hatóságoknak az EIOPA kérésére minden szükséges információt időben biztosítaniuk kell az együttműködési fórum megfelelő működésének lehetővé tétele érdekében.”

                        4.

                        A 231. cikk a következőképpen módosul:

                                    a)

                                    az (1) bekezdés harmadik albekezdése helyébe a következő szöveg lép:
                                    „A csoportfelügyeleti hatóságnak a kérelem kézhezvételéről haladéktalanul tájékoztatnia kell a felügyeleti kollégium többi tagját, az EIOPA-t is beleértve, és haladéktalanul továbbítania kell az említett tagoknak a teljes kérelmet, beleértve a vállalkozás által benyújtott dokumentációt. Egy vagy több érintett felügyeleti hatóság kérésére az EIOPA technikai segítséget nyújthat a segítséget kérő felügyeleti hatóság vagy hatóságok számára az 1094/2010/EU rendelet 8. cikke (1) bekezdése b) pontja alapján a kérelemről való döntéssel kapcsolatban.”;

                                    b)

                                    a (3) bekezdés harmadik albekezdésének első mondata helyébe a következő szöveg lép:
                                    „Amennyiben az EIOPA nem hoz az e bekezdés második albekezdésében említettek szerinti határozatot az 1094/2010/EU rendelet 19. cikkének (3) bekezdésével összhangban, a csoportfelügyeleti hatóságnak kell meghoznia a végső döntést.”

                        5.

                        A 237. cikk (3) bekezdése harmadik albekezdésének első mondata helyébe a következő szöveg lép:
                        „Amennyiben az EIOPA nem hoz az e bekezdés második albekezdésében említettek szerinti határozatot az 1094/2010/EU rendelet 19. cikkének (3) bekezdésével összhangban, a csoportfelügyeleti hatóságnak kell meghoznia a végső döntést.”

                        6.

                        A 248. cikk (4) bekezdésének harmadik albekezdését el kell hagyni.

            3. cikk
            Az (EU) 2015/849 irányelv módosításai
            Az (EU) 2015/849 irányelv a következőképpen módosul:

                        1.

                        A 6. cikk a következőképpen módosul:

                                    a)

                                    a (3) bekezdés helyébe a következő szöveg lép:

                                       „(3)   A Bizottság a tagállamok és a kötelezett szolgáltatók rendelkezésére bocsátja az (1) bekezdésben említett jelentést, annak érdekében, hogy segítséget nyújtson számukra a pénzmosás és a terrorizmusfinanszírozás kockázatainak feltárásához, értelmezéséhez, kezeléséhez és enyhítéséhez, valamint hogy lehetővé tegye a többi érdekelt fél, köztük a nemzeti jogalkotók, az Európai Parlament, az 1093/2010/EU európai parlamenti és tanácsi rendelettel (*2) létrehozott európai felügyeleti hatóság (Európai Bankhatóság) (EBH) és az uniós pénzügyi információs egységek (FIU-k) képviselői számára az említett kockázatok jobb megértését. Az említett jelentéseket legkésőbb hat hónappal azt követően kell közzétenni, hogy azokat a tagállamok rendelkezésére bocsátották, kivéve az említett jelentések azon elemeit, amelyek minősített adatokat tartalmaznak.

                                       (*2)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).”;"

                                    b)

                                    az (5) bekezdés második mondata helyébe a következő szöveg lép:
                                    „Ezt követően az EBH kétévente bocsát ki véleményt.”

                        2.

                        A 7. cikk a következőképpen módosul:

                                    a)

                                    a (2) bekezdés második mondata helyébe a következő szöveg lép:
                                    „Az említett hatóság kilétéről értesíteni kell a Bizottságot, az EBH-t, valamint a többi tagállamot, illetve el kell juttatni részükre a mechanizmus leírását.”;

                                    b)

                                    az (5) bekezdés első mondata helyébe a következő szöveg lép:

                                       „(5)   A tagállamok kockázatértékeléseik eredményeit – és azok naprakész változatát – a Bizottság, az EBH és a többi tagállam rendelkezésére bocsátják.”

                        3.

                        A 17. cikk első mondata helyébe a következő szöveg lép:
                        „Az európai felügyeleti hatóságok 2017. június 26-ig az 1093/2010/EU rendelet 16. cikkének megfelelően iránymutatásokat bocsátanak ki az illetékes hatóságok, valamint a hitelintézetek és pénzügyi intézmények részére a figyelembe veendő kockázati tényezőkről és az azokban a helyzetekben megteendő intézkedésekről, amikor egyszerűsített ügyfél-átvilágítási intézkedések indokoltak. 2020. január 1-jétől az EBH bocsát ki adott esetben ilyen iránymutatásokat.”

                        4.

                        A 18. cikk (4) bekezdése első mondatának helyébe a következő szöveg lép:

                           „(4)   Az európai felügyeleti hatóságok 2017. június 26-ig az 1093/2010/EU rendelet 16. cikkének megfelelően iránymutatásokat bocsátanak ki az illetékes hatóságok, valamint a hitelintézetek és pénzügyi intézmények részére a figyelembe veendő kockázati tényezőkről és az azokban a helyzetekben megteendő intézkedésekről, amikor fokozott ügyfél-átvilágítási intézkedések indokoltak. 2020. január 1-jétől az EBH bocsát ki adott esetben ilyen iránymutatásokat.”

                        5.

                        A 41. cikk (1) bekezdése helyébe a következő szöveg lép:

                           „(1)   A személyes adatok ezen irányelv szerinti kezelésére az (EU) 2016/679 európai parlamenti és tanácsi rendelet (*3) és az (EU) 2018/1725 európai parlamenti és tanácsi rendelet (*4) irányadó.

                           (*3)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.)."

                           (*4)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).”"

                        6.

                        A 45. cikk a következőképpen módosul:

                                    a)

                                    a (4) bekezdés helyébe a következő szöveg lép:

                                       „(4)   A tagállamok, valamint az EBH tájékoztatják egymást azokról az esetekről, amikor egy harmadik ország joga nem teszi lehetővé az (1) bekezdésben előírt politikák és eljárások végrehajtását, illetve lefolytatását. A megoldás érdekében ilyen esetekben koordinált intézkedéseket lehet tenni. Annak értékelése során, hogy melyik harmadik ország joga nem teszi lehetővé az (1) bekezdésben előírt politikák és eljárások végrehajtását, illetve lefolytatását, a tagállamok és az EBH figyelembe vesznek minden olyan jogi korlátot, amely akadályozhatja az említett politikák és eljárások megfelelő végrehajtását, illetve lefolytatását, ideértve a titoktartást, az adatvédelmet és az információcserét akadályozó egyéb korlátokat, amelyek e tekintetben relevánsak lehetnek.”;

                                    b)

                                    a (6) bekezdés helyébe a következő szöveg lép:

                                       „(6)   Az EBH szabályozástechnikai standardtervezeteket dolgoz ki, amelyekben pontosan meghatározza az (5) bekezdésben említett kiegészítő intézkedések típusait és a hitelintézetek és pénzügyi intézmények által abban az esetben végrehajtandó minimális intézkedéseket, amikor a harmadik ország joga nem teszi lehetővé az (1) és a (3) bekezdésben előírt intézkedések végrehajtását.
                                       Az EBH az első albekezdésben említett szabályozástechnikai standardtervezeteket 2016. december 26-ig benyújtja a Bizottság részére.”;

                                    c)

                                    a (10) bekezdés helyébe a következő szöveg lép:

                                       „(10)   Az EBH szabályozástechnikai standardtervezeteket dolgoz ki azokra a kritériumokra vonatkozóan, amelyek alapján meghatározható, hogy mely helyzetben indokolt a (9) bekezdés szerinti központi kapcsolattartó pont kijelölése, és annak milyen feladatokat kell ellátnia.
                                       Az EBH az első albekezdésben említett szabályozástechnikai standardtervezeteket 2017. június 26-ig benyújtja a Bizottság részére.”

                        7.

                        A 48. cikk a következőképpen módosul:

                                    a)

                                    az (1a) bekezdés második albekezdésének harmadik mondata helyébe a következő szöveg lép:
                                    „A tagállamok pénzügyi felügyeleti hatóságai az EBH számára kapcsolattartási pontként is szolgálnak.”;

                                    b)

                                    a (10) bekezdés első mondata helyébe a következő szöveg lép:

                                       „(10)   Az európai felügyeleti hatóságok 2017. június 26-ig az 1093/2010/EU rendelet 16. cikkének megfelelően iránymutatásokat bocsátanak ki az illetékes hatóságok részére a felügyeletre vonatkozó kockázatalapú megközelítés jellemzőit és azon lépéseket illetően, amelyeket az ilyen kockázatalapon végzett felügyelet esetén alkalmazni kell. 2020. január 1-jétől az EBH bocsát ki adott esetben ilyen iránymutatásokat.”

                        8.

                        A VI. fejezet 3. szakasza II. alszakaszának címe helyébe a következő szöveg lép:
                        „Együttműködés az EBH-val”

                        9.

                        Az 50. cikk helyébe a következő szöveg lép:

                           „50. cikk
                           Az illetékes hatóságok ellátják az EBH-t az ezen irányelv szerinti feladatai végrehajtásához szükséges információkkal.”

                        10.

                        A 62. cikk a következőképpen módosul:

                                    a)

                                    az (1) bekezdés helyébe a következő szöveg lép:

                                       „(1)   A tagállamok biztosítják, hogy illetékes hatóságaik tájékoztassák az EBH-t a hitelintézetekre és pénzügyi intézményekre vonatkozóan az 58. és az 59. cikkel összhangban elrendelt valamennyi közigazgatási szankcióról és intézkedésről, beleértve az ezekkel kapcsolatos jogorvoslati eljárásokat és azok kimenetelét.”;

                                    b)

                                    a (3) bekezdés helyébe a következő szöveg lép:

                                       „(3)   Az EBH-nak egy olyan honlapot kell fenntartania, amely a hitelintézetekre és pénzügyi intézményekre vonatkozóan a 60. cikkel összhangban elrendelt közigazgatási szankcióknak és intézkedéseknek az egyes illetékes hatóságok általi közzétételére mutató linkeket tartalmaz, valamint fel kell tüntetnie, hogy az egyes tagállamok milyen időtartamra vonatkozóan teszik közzé a közigazgatási szankciókat és intézkedéseket.”

            4. cikk
            Átültetés

               (1)   A tagállamok legkésőbb 2021. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. A tagállamok haladéktalanul közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

               (2)   A tagállamok legkésőbb 2020. június 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ezen irányelv 2. cikke 1. pontjának megfeleljenek. A tagállamok haladéktalanul közlik a Bizottsággal nemzeti joguk azon főbb rendelkezéseinek szövegét, amelyeket az ezen irányelv által szabályozott területeken fogadnak el.

               (3)   A tagállamok az 1. cikkel kapcsolatos intézkedéseket 2022. január 1-jétől, a 2. és a 3. cikkel kapcsolatos intézkedéseket pedig 2021. június 30-tól alkalmazzák. A tagállamok a 2. cikk 1. pontjával kapcsolatos intézkedéseket legkésőbb 2020. július 1-jétől alkalmazzák.

               (4)   Amikor a tagállamok elfogadják az (1) és a (2) bekezdésben említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

            5. cikk
            Hatálybalépés
            Ez az irányelv az Európai Unió Hivatalos Lapjában való kihirdetését követő harmadik napon lép hatályba.

            6. cikk
            Címzettek
            Ennek az irányelvnek a tagállamok a címzettjei.

            Kelt Strasbourgban, 2019. december 18-án.

                  az Európai Parlament részéről

                  az elnök

               D. M. SASSOLI

                  a Tanács részéről

                  az elnök

               T. TUPPURAINEN

            (1)  HL C 251., 2018.7.18., 2. o.

            (2)  HL C 227., 2018.6.28., 63. o.

            (3)  Az Európai Parlament 2019. április 16-i álláspontja (a Hivatalos Lapban még nem tették közzé), és a Tanács 2019. december 2-i határozata.

            (4)  Az Európai Parlament és a Tanács 2014/65/EU irányelve (2014. május 15.) a pénzügyi eszközök piacairól, valamint a 2002/92/EK irányelv és a 2011/61/EU irányelv módosításáról (HL L 173., 2014.6.12., 349. o.).

            (5)  Az Európai Parlament és a Tanács 600/2014/EU rendelete (2014. május 15.) a pénzügyi eszközök piacairól és a 648/2012/EU rendelet módosításáról (HL L 173., 2014.6.12., 84. o.).

            (6)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).

            (7)  Az Európai Parlament és a Tanács 2009/138/EK irányelve (2009. november 25.) a biztosítási és viszontbiztosítási üzleti tevékenység megkezdéséről és gyakorlásáról (Szolvencia II.) (HL L 335., 2009.12.17., 1. o.).

            (8)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

            (9)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

            (10)  Az Európai Parlament és a Tanács (EU) 2015/849 irányelve (2015. május 20.) a pénzügyi rendszerek pénzmosás vagy terrorizmusfinanszírozás céljára való felhasználásának megelőzéséről, a 648/2012/EU európai parlamenti és tanácsi rendelet módosításáról, valamint a 2005/60/EK európai parlamenti és tanácsi irányelv és a 2006/70/EK bizottsági irányelv hatályon kívül helyezéséről (HL L 141., 2015.6.5., 73. o.).


title: A Bizottság (EU) 2019/1985 Végrehajtási Irányelve (2019. november 28.) a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról (EGT-vonatkozású szöveg)

text:
                  29.11.2019

                  HU

                  Az Európai Unió Hivatalos Lapja

                  L 308/86

         A BIZOTTSÁG (EU) 2019/1985 VÉGREHAJTÁSI IRÁNYELVE
         (2019. november 28.)
         a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelvre (1) és különösen annak 7. cikke (2) bekezdésének a) és b) pontjára,
         tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (2) és különösen annak 7. cikke (2) bekezdésének a) és b) pontjára,
         mivel:

                     (1)

                     A Bizottság a 2003/90/EK (3) és a 2003/91/EK irányelv (4) elfogadásával kívánta biztosítani, hogy a tagállamok által nemzeti fajtajegyzékükbe felvett fajták a minimálisan vizsgálandó jellemzők és a vizsgálat minimumfeltételei vonatkozásában megfeleljenek a Közösségi Növényfajta-hivatal (CPVO) által megállapított előírásoknak, amennyiben ilyen előírások léteznek. Azon fajták esetében, amelyekre nem vonatkoznak CPVO-előírások, a szóban forgó irányelvek úgy rendelkeznek, hogy az Új Növényfajták Oltalmára Létesült Nemzetközi Szövetség (UPOV) iránymutatásait kell alkalmazni.

                     (2)

                     A 2003/90/EK és a 2003/91/EK irányelv legutóbbi, az (EU) 2019/114 bizottsági végrehajtási irányelv (5) általi módosítása óta a CPVO további előírásokat állapított meg, illetve már létezőket naprakésszé tett.

                     (3)

                     A 2003/90/EK és a 2003/91/EK irányelvet ezért ennek megfelelően módosítani kell.

                     (4)

                     Az ebben az irányelvben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT AZ IRÁNYELVET:

            1. cikk
            A 2003/90/EK irányelv I. és II. melléklete helyébe az ezen irányelv mellékletének A. részében foglalt szöveg lép.

            2. cikk
            A 2003/91/EK irányelv mellékleteinek helyébe az ezen irányelv mellékletének B. részében foglalt szöveg lép.

            3. cikk
            A 2020. június 1-je előtt megkezdett vizsgálatok esetében a tagállamok alkalmazhatják a 2003/90/EK és a 2003/91/EK irányelvnek az ezen irányelv által történő módosítás előtt hatályos szövegét.

            4. cikk
            A tagállamok legkésőbb 2020. május 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottság számára.
            A tagállamok ezeket a rendelkezéseket 2020. június 1-jétől alkalmazzák.
            Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

            5. cikk
            Ez az irányelv az Európai Unió Hivatalos Lapjában való kihirdetését követő huszadik napon lép hatályba.

            6. cikk
            Ennek az irányelvnek a tagállamok a címzettjei.

            Kelt Brüsszelben, 2019. november 28-án.

                  a Bizottság részéről

                  az elnök

               Jean-Claude JUNCKER

            (1)  HL L 193., 2002.7.20., 1. o.

            (2)  HL L 193., 2002.7.20., 33. o.

            (3)  A Bizottság 2003/90/EK irányelve (2003. október 6.) a 2002/53/EK tanácsi irányelv 7. cikkének alkalmazásában egyes mezőgazdasági növényfajok fajtái esetében minimálisan vizsgálandó jellemzők és a vizsgálat minimumfeltételei vonatkozásában a végrehajtási intézkedések meghatározásáról (HL L 254., 2003.10.8., 7. o.).

            (4)  A Bizottság 2003/91/EK irányelve (2003. október 6.) a 2002/55/EK tanácsi irányelv 7. cikkének alkalmazásában a zöldségfajok egyes fajtáinak a vizsgálatakor minimálisan figyelembe vett jellemzők és a vizsgálat elvégzésének minimumkövetelményei tekintetében történő végrehajtási intézkedések meghatározásáról (HL L 254., 2003.10.8., 11. o.).

            (5)  A Bizottság (EU) 2019/114 végrehajtási irányelve (2019. január 24.) a 2002/53/EK tanácsi irányelv 7. cikkéhez és a 2002/55/EK tanácsi irányelv 7. cikkéhez végrehajtási intézkedéseket megállapító 2003/90/EK és 2003/91/EK irányelvnek az egyes mezőgazdasági növényfajok és zöldségfajok fajtáinak vizsgálata keretében minimálisan vizsgálandó jellemzők és a vizsgálat minimumfeltételei tekintetében történő módosításáról (HL L 23., 2019.1.25., 35. o.).

            MELLÉKLET

               A. RÉSZ

                     „I. MELLÉKLET
                     Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által meghatározott technikai előírásoknak (1)

                                    Tudományos név

                                    Közönséges név

                                    CPVO-előírás

                                    Festuca arundinacea Schreb.

                                 Nádképű csenkesz

                                 TP 39/1, 2015.10.1.

                                    Festuca filiformis Pourr.

                                 Finomlevelű juhcsenkesz

                                 TP 67/1, 2011.6.23.

                                    Festuca ovina L.

                                 Juhcsenkesz

                                 TP 67/1, 2011.6.23.

                                    Festuca pratensis Huds.

                                 Réti csenkesz

                                 TP 39/1, 2015.10.1.

                                    Festuca rubra L.

                                 Vörös csenkesz

                                 TP 67/1, 2011.6.23.

                                    Festuca trachyphylla (Hack.) Krajina

                                 Keménylevelű csenkesz

                                 TP 67/1, 2011.6.23.

                                    Lolium multiflorum Lam.

                                 Olasz perje

                                 TP 4/2, 2019.3.19.

                                    Lolium perenne L.

                                 Évelő perje

                                 TP 4/2, 2019.3.19.

                                    Lolium x hybridum Hausskn.

                                 Hibrid perje

                                 TP 4/2, 2019.3.19.

                                    Pisum sativum L. (partim)

                                 Takarmányborsó

                                 TP 7/2 Rev. 2., 2017.3.15.

                                    Poa pratensis L.

                                 Réti perje

                                 TP 33/1, 2017.3.15.

                                    Vicia faba L.

                                 Lóbab

                                 TP 8/1, 2019.3.19.

                                    Vicia sativa L.

                                 Takarmánybükköny

                                 TP 32/1, 2016.4.19.

                                    Brassica napus L. var. napobrassica (L.) Rchb.

                                 Karórépa

                                 TP 89/1, 2015.3.11.

                                    Raphanus sativus L. var. oleiformis Pers.

                                 Olajretek

                                 TP 178/1, 2017.3.15.

                                    Brassica napus L. (partim)

                                 Káposztarepce

                                 TP 36/2, 2011.11.16.

                                    Cannabis sativa L.

                                 Kender

                                 TP 276/1 Partial rev., 2018.3.21.

                                    Glycine max (L.) Merr.

                                 Szója

                                 TP 80/1, 2017.3.15.

                                    Gossypium spp.

                                 Gyapot

                                 TP 88/1, 2016.4.19.

                                    Helianthus annuus L.

                                 Napraforgó

                                 TP 81/1, 2002.10.31.

                                    Linum usitatissimum L.

                                 Len/olajlen

                                 TP 57/2, 2014.3.19.

                                    Sinapis alba L.

                                 Fehér mustár

                                 TP 179/1, 2017.3.15.

                                    Avena nuda L.

                                 Csupasz bab

                                 TP 20/2, 2015.10.1.

                                    Avena sativa L. (includes A. byzantina K. Koch)

                                 Zab és bizánci zab

                                 TP 20/2, 2015.10.1.

                                    Hordeum vulgare L.

                                 Árpa

                                 TP 19/5, 2019.3.19.

                                    Oryza sativa L.

                                 Rizs

                                 TP 16/3, 2015.10.1.

                                    Secale cereale L.

                                 Rozs

                                 TP 58/1, 2002.10.31.

                                    Sorghum bicolor (L.) Moench

                                 Cirok

                                 TP 122/1, 2019.3.19.

                                    Sorghum sudanense (Piper) Stapf.

                                 Szudánifű

                                 TP 122/1, 2019.3.19.

                                    Sorghum bicolor (L.) Moench x Sorghum sudanense (Piper) Stapf

                                 A Sorghum bicolor és a Sorghum sudanense keresztezéséből származó hibridek

                                 TP 122/1, 2019.3.19.

                                    xTriticosecale Wittm. ex A. Camus

                                 A Triticum nemzetség valamely fajának és a Secale nemzetség valamely fajának keresztezéséből származó hibridek

                                 TP 121/2 rev. 1., 2011.2.16.

                                    Triticum aestivum L.

                                 Búza

                                 TP 3/5, 2019.3.19.

                                    Triticum durum Desf.

                                 Kemény búza (durumbúza)

                                 TP 120/3, 2014.3.19.

                                    Zea mays L. (partim)

                                 Kukorica

                                 TP 2/3, 2010.3.11.

                                    Solanum tuberosum L.

                                 Burgonya

                                 TP 23/3, 2017.3.15.

                     II. MELLÉKLET
                     Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak (1)

                                    Tudományos név

                                    Közönséges név

                                    UPOV-iránymutatás

                                    Beta vulgaris L.

                                 Takarmányrépa

                                 TG/150/3, 1994.11.4.

                                    Agrostis canina L.

                                 Ebtippan

                                 TG/30/6, 1990.10.12.

                                    Agrostis gigantea Roth

                                 Óriás tippan

                                 TG/30/6, 1990.10.12.

                                    Agrostis stolonifera L.

                                 Tarackos tippan

                                 TG/30/6, 1990.10.12.

                                    Agrostis capillaris L.

                                 Cérnatippan

                                 TG/30/6, 1990.10.12.

                                    Bromus catharticus Vahl

                                 Prérifű

                                 TG/180/3, 2001.4.4.

                                    Bromus sitchensis Trin.

                                 Alaszkai rozsnok

                                 TG/180/3, 2001.4.4.

                                    Dactylis glomerata L.

                                 Csomós ebír

                                 TG/31/8, 2002.4.17.

                                    xFestulolium Asch. et Graebn.

                                 A Festuca nemzetség valamely fajának és a Lolium nemzetség valamely fajának keresztezéséből származó hibridek

                                 TG/243/1, 2008.4.9.

                                    Phleum nodosum L.

                                 Kis komócsin

                                 TG/34/6, 1984.11.7.

                                    Phleum pratense L.

                                 Gumós komócsin

                                 TG/34/6, 1984.11.7.

                                    Lotus corniculatus L.

                                 Szarvaskerep

                                 TG/193/1, 2008.4.9.

                                    Lupinus albus L.

                                 Fehérvirágú csillagfürt

                                 TG/66/4, 2004.3.31.

                                    Lupinus angustifolius L.

                                 Keskenylevelű csillagfürt

                                 TG/66/4, 2004.3.31.

                                    Lupinus luteus L.

                                 Sárgavirágú csillagfürt

                                 TG/66/4, 2004.3.31.

                                    Medicago doliata Carmign.

                                 Egyenestövisű lucerna

                                 TG 228/1, 2006.4.5.

                                    Medicago italica (Mill.) Fiori

                                 Olaszlucerna

                                 TG 228/1, 2006.4.5.

                                    Medicago littoralis Rohde ex Loisel.

                                 Parti lucerna

                                 TG 228/1, 2006.4.5.

                                    Medicago lupulina L.

                                 Komlós lucerna

                                 TG 228/1, 2006.4.5.

                                    Medicago murex Willd.

                                 Gömböstermésű lucerna

                                 TG 228/1, 2006.4.5.

                                    Medicago polymorpha L.

                                 Szúrós lucerna

                                 TG 228/1, 2006.4.5.

                                    Medicago rugosa Desr.

                                 Ráncos lucerna

                                 TG 228/1, 2006.4.5.

                                    Medicago sativa L.

                                 Kékvirágú lucerna

                                 TG/6/5, 2005.4.6.

                                    Medicago scutellata (L.) Mill.

                                 Csigaborsó

                                 TG 228/1, 2006.4.5.

                                    Medicago truncatula Gaertn.

                                 Mediterrán lucerna

                                 TG 228/1, 2006.4.5.

                                    Medicago x varia T. Martyn

                                 Tarkavirágú lucerna

                                 TG/6/5, 2005.4.6.

                                    Trifolium pratense L.

                                 Vörös here

                                 TG/5/7, 2001.4.4.

                                    Trifolium repens L.

                                 Fehér here

                                 TG/38/7, 2003.4.9.

                                    Phacelia tanacetifolia Benth.

                                 Mézontófű

                                 TG/319/1, 2017.4.5.

                                    Arachis hypogaea L.

                                 Földimogyoró

                                 TG/93/4, 2014.4.9.

                                    Brassica rapa L. var. silvestris (Lam.) Briggs

                                 Réparepce

                                 TG/185/3, 2002.4.17.

                                    Carthamus tinctorius L.

                                 Sáfrányos szeklice

                                 TG/134/3, 1990.10.12.

                                    Papaver somniferum L.

                                 Mák

                                 TG/166/4, 2014.4.9.

               B. RÉSZ

                     „I. MELLÉKLET
                     Az 1. cikk (2) bekezdésének a) pontjában említett azon fajok jegyzéke, amelyeknek meg kell felelniük a Közösségi Növényfajta-hivatal (CPVO) által meghatározott technikai előírásoknak (1)

                                    Tudományos név

                                    Közönséges név

                                    CPVO-előírás

                                    Allium cepa L. (Cepa group)

                                 Vöröshagyma

                                 TP 46/2, 2009.4.1.

                                    Allium cepa L. (Aggregatum group)

                                 Salottahagyma

                                 TP 46/2, 2009.4.1.

                                    Allium fistulosum L.

                                 Téli sarjadékhagyma

                                 TP 161/1, 2010.3.11.

                                    Allium porrum L.

                                 Póréhagyma

                                 TP 85/2, 2009.4.1.

                                    Allium sativum L.

                                 Fokhagyma

                                 TP 162/1, 2004.3.25.

                                    Allium schoenoprasum L.

                                 Metélőhagyma

                                 TP 198/2, 2015.3.11.

                                    Apium graveolens L.

                                 Zeller

                                 TP 82/1, 2008.3.13.

                                    Apium graveolens L.

                                 Gumós zeller

                                 TP 74/1, 2008.3.13.

                                    Asparagus officinalis L.

                                 Spárga

                                 TP 130/2, 2011.2.16.

                                    Beta vulgaris L.

                                 Cékla, beleértve a cheltenham répát is

                                 TP 60/1, 2009.4.1.

                                    Beta vulgaris L.

                                 Mángold

                                 TP 106/1, 2015.3.11.

                                    Brassica oleracea L.

                                 Leveles kel

                                 TP 90/1, 2011.2.16.

                                    Brassica oleracea L.

                                 Karfiol

                                 TP 45/2 Rev. 2., 2018.3.21.

                                    Brassica oleracea L.

                                 Brokkoli vagy calabrese brokkoli

                                 TP 151/2 Rev., 2017.3.15.

                                    Brassica oleracea L.

                                 Kelbimbó

                                 TP 54/2 Rev., 2017.3.15.

                                    Brassica oleracea L.

                                 Karalábé

                                 TP 65/1 Rev., 2017.3.15.

                                    Brassica oleracea L.

                                 Kelkáposzta, fejes káposzta és vörös káposzta

                                 TP 48/3 Rev., 2017.3.15.

                                    Brassica rapa L.

                                 Kínai kel

                                 TP 105/1, 2008.3.13.

                                    Capsicum annuum L.

                                 Csili vagy paprika

                                 TP 76/2 Rev., 2017.3.15.

                                    Cichorium endivia L.

                                 Borzaslevelű és széleslevelű endívia

                                 TP 118/3, 2014.3.19.

                                    Cichorium intybus L.

                                 Ipari cikória

                                 TP 172/2, 2005.12.1.

                                    Cichorium intybus L.

                                 Leveles cikória

                                 TP 154/1 Rev., 2019.3.19.

                                    Cichorium intybus L.

                                 Cikóriasaláta

                                 TP 173/2, 2018.3.21.

                                    Citrullus lanatus (Thunb.) Matsum. et Nakai

                                 Görögdinnye

                                 TP 142/2, 2014.3.19.

                                    Cucumis melo L.

                                 Sárgadinnye

                                 TP 104/2, 2007.3.21.

                                    Cucumis sativus L.

                                 Salátauborka és fürtös uborka

                                 TP 61/2 Rev. 2., 2019.3.19.

                                    Cucurbita maxima Duchesne

                                 Sütőtök

                                 TP 155/1, 2015.3.11.

                                    Cucurbita pepo L.

                                 Cukkini

                                 TP 119/1 rev., 2014.3.19.

                                    Cynara cardunculus L.

                                 Articsóka és kardi

                                 TP 184/2, 2013.2.27.

                                    Daucus carota L.

                                 Sárgarépa és takarmány sárgarépa

                                 TP 49/3, 2008.3.13.

                                    Foeniculum vulgare Mill.

                                 Édeskömény

                                 TP 183/1, 2004.3.25.

                                    Lactuca sativa L.

                                 Saláta

                                 TP 13/6 Rev., 2019.2.15.

                                    Solanum lycopersicum L.

                                 Paradicsom

                                 TP 44/4 Rev. 3., 2018.3.21.

                                    Petroselinum crispum (Mill.) Nyman ex A. W. Hill

                                 Petrezselyem

                                 TP 136/1, 2007.3.21.

                                    Phaseolus coccineus L.

                                 Futóbab

                                 TP 9/1, 2007.3.21.

                                    Phaseolus vulgaris L.

                                 Zöldbab (bokorbab és futóbab)

                                 TP 12/4, 2013.2.27.

                                    Pisum sativum L. (partim)

                                 Kifejtőborsó, velőborsó és cukorborsó

                                 TP 7/2 Rev. 2., 2017.3.15.

                                    Raphanus sativus L.

                                 Retek, fekete retek

                                 TP 64/2 Rev., 2015.3.11.

                                    Rheum rhabarbarum L

                                 Rebarbara

                                 TP 62/1, 2016.4.19.

                                    Scorzonera hispanica L.

                                 Feketegyökér

                                 TP 116/1, 2015.3.11.

                                    Solanum melongena L.

                                 Padlizsán vagy tojásgyümölcs

                                 TP 117/1, 2008.3.13.

                                    Spinacia oleracea L.

                                 Spenót

                                 TP 55/5 Rev. 2., 2017.3.15.

                                    Valerianella locusta (L.) Laterr.

                                 Galambbegysaláta

                                 TP 75/2, 2007.3.21.

                                    Vicia faba L. (partim)

                                 Lóbab

                                 TP Broadbean/1, 2004.3.25.

                                    Zea mays L. (partim)

                                 Csemegekukorica és pattogatni való kukorica

                                 TP 2/3, 2010.3.11.

                                    Solanum habrochaites S. Knapp & D.M. Spooner; Solanum lycopersicum L. x Solanum habrochaites S. Knapp & D.M. Spooner; Solanum lycopersicum L. x Solanum peruvianum (L.) Mill.; Solanum lycopersicum L. x Solanum cheesmaniae (L. Ridley) Fosberg; Solanum pimpinellifolium L. x Solanum habrochaites S. Knapp & D.M. Spooner

                                 Paradicsom-alanyvesszők

                                 TP 294/1 Rev. 3., 2018.3.21.

                                    Cucurbita maxima Duchesne x Cucurbita moschata Duchesne

                                 A Cucurbita maxima Duchesne x Cucurbita moschata Duchesne tőként történő felhasználásra szánt interspecifikus hibridjei

                                 TP 311/1, 2017.3.15.

                     II. MELLÉKLET
                     Az 1. cikk (2) bekezdésének b) pontjában említett azon fajok jegyzéke, amelyeknek meg kell felelniük az Új Növényfajták Oltalmára Létesült Nemzetközi Szövetség (UPOV) által meghatározott vizsgálati iránymutatásoknak (1)

                                    Tudományos név

                                    Közönséges név

                                    UPOV-iránymutatás

                                    Brassica rapa L.

                                 Tarlórépa

                                 TG/37/10, 2001.4.4.

               (1)  Az előírások szövege megtalálható a Közösségi Növényfajta-hivatal honlapján (www.cpvo.europa.eu).

               (1)  Ezen iránymutatások szövege megtalálható az UPOV honlapján (www.upov.int).

               (1)  Az előírások szövege megtalálható a Közösségi Növényfajta-hivatal honlapján (www.cpvo.europa.eu).

               (1)  Ezen iránymutatások szövege megtalálható az UPOV honlapján (www.upov.int).


title: A Tanács (EU) 2020/1756 irányelve (2020. november 20.) a közös hozzáadottértékadó-rendszerről szóló 2006/112/EK irányelvnek az észak-írországi adóalanyok azonosítása tekintetében történő módosításáról

text:
                  2020.11.25.

                  HU

                  Az Európai Unió Hivatalos Lapja

                  L 396/1

         A TANÁCS (EU) 2020/1756 IRÁNYELVE
         (2020. november 20.)
         a közös hozzáadottértékadó-rendszerről szóló 2006/112/EK irányelvnek az észak-írországi adóalanyok azonosítása tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 113. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Parlament véleményére (1),
         tekintettel az Európai Gazdasági és Szociális Bizottság véleményére (2),
         különleges jogalkotási eljárás keretében,
         mivel:

                     (1)

                     Az Egyesült Királyság 2020. január 31-én a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (a továbbiakban: a kilépésről rendelkező megállapodás) alapján kilépett az Európai Unióból. A kilépésről rendelkező megállapodás 2020. december 31-ig tartó átmeneti időszakot ír elő. Az említett időpontig a hozzáadottérték-adóra (a továbbiakban: héa) vonatkozó uniós jogi rendelkezések alkalmazandók az Egyesült Királyságra és az Egyesült Királyságban. Az említett átmeneti időszakot követően a héára vonatkozó uniós jogi rendelkezések többé nem lesznek alkalmazandók az Egyesült Királyságra vagy az Egyesült Királyságban.

                     (2)

                     A kilépésről rendelkező megállapodás szerves részét képező, Írországról/Észak-Írországról szóló jegyzőkönyv (a továbbiakban: a jegyzőkönyv) 8. cikkével összhangban azonban a jegyzőkönyv 3. mellékletében felsorolt, héára vonatkozó uniós jogi rendelkezések a termékek tekintetében az átmeneti időszakot követően továbbra is alkalmazandók lesznek Észak-Írországban (3) annak érdekében, hogy elkerülhető legyen az Írország és Észak-Írország közötti ellenőrzött határ létrejötte.

                     (3)

                     Ezért az adóalanyok és egyes nem adóalany jogi személyek az Észak-Írországban végzett termékértékesítések tekintetében a héára vonatkozó uniós jogi rendelkezések hatálya alá fognak tartozni, míg az Egyesült Királyságban – beleértve Észak-Írországot is – végzett minden egyéb ügylet tekintetében az Egyesült Királyság héajogszabályai rendelkezéseinek hatálya alá fognak tartozni.

                     (4)

                     Az uniós héarendszer megfelelő működése érdekében alapvető fontosságú, hogy külön héaazonosító számot kapjon minden olyan adóalany, aki Észak-Írországban termékértékesítést végez,, valamint a 2006/112/EK tanácsi irányelv (4) 214. cikke (1) bekezdésének a), b) és c) pontjában felsorolt minden adóalany, illetve nem adóalany jogi személy, aki Közösségen belüli termékbeszerzést végez, továbbá azon adóalany, aki a termékek távértékesítését végző adóalanyokra vonatkozó választható különös szabályozásokat alkalmazza.

                     (5)

                     Ezért Észak-Írországban külön héaazonosító számokat kell bevezetni külön előtaggal annak érdekében, hogy meg lehessen különböztetni egyrészt azokat az adóalanyokat és nem adóalany jogi személyeket, akiknek az Észak-Írországban található termékekkel kapcsolatos ügyletei a héára vonatkozó uniós jogi rendelkezések hatálya alá tartoznak, másrészt azokat a személyeket, akik más olyan ügyleteket végeznek, amelyek tekintetében héaazonosító számmal rendelkeznek az Egyesült Királyságban.

                     (6)

                     Főszabályként az Unióban a héaazonosító számok előtagjai az ISO 3166 alpha-2 kódon alapulnak, amely alapján a kibocsátó tagállamot azonosítani lehet. Észak-Írország e rendszer keretében nem rendelkezik egyedi kóddal, de az ISO lehetővé teszi az X-kódok használatát olyan területek esetében, amelyek nem rendelkeznek egyedi kóddal. Ezért Észak-Írország esetében helyénvaló az „XI” kódot javasolni.

                     (7)

                     A 2006/112/EK irányelvet ezért ennek megfelelően módosítani kell,

               ELFOGADTA EZT AZ IRÁNYELVET:

            1. cikk
            A 2006/112/EK irányelv 215. cikke az alábbi bekezdéssel egészül ki:

               „Észak-Írország esetében az »XI« előtagot kell használni.”

            2. cikk

               (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2020. december 31-ig megfeleljenek. Erről haladéktalanul tájékoztatják a Bizottságot.
               Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

               (2)   A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.

            3. cikk
            Ez az irányelv az Európai Unió Hivatalos Lapjában való kihirdetését követő napon lép hatályba.

            4. cikk
            Ennek az irányelvnek a tagállamok a címzettjei.

            Kelt Brüsszelben, 2020. november 20-án.

                  a Tanács részéről

                  az elnök

               M. ROTH

            (1)  A 2020. november 11-i vélemény (a Hivatalos Lapban még nem tették közzé).

            (2)  A 2020. október 29-i vélemény (a Hivatalos Lapban még nem tették közzé).

            (3)  Észak-Írországnak az 5–10. cikk további alkalmazásához való, a jegyzőkönyv 18. cikkének (1) bekezdésében említett demokratikus egyetértésétől függően.

            (4)  A Tanács 2006/112/EK irányelve (2006. november 28.) a közös hozzáadottértékadó-rendszerről (HL L 347., 2006.12.11., 1. o.).